Document ID: 31976R0311

Padomes Regula (EEK) Nr. 311/76
(1976. gada 9. februāris)
attiecībā uz statistikas vākšanu par ārvalstu darba ņēmējiem
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 213. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Ekonomikas un sociālo lietu komitejas atzinumu [2],
tā kā jādara pieejama statistika par ārvalstu darba ņēmēju skaitu un pirmo darba vietu, kurā šādi darba ņēmēji sāk darbu Kopienas dalībvalstīs,
IR PIEŅĒMUSI ŠO REGULU.
1. pants
1. Dalībvalstis attiecībā uz darba ņēmējiem, kas ir citas dalībvalsts vai trešās valsts pilsoņi, vāc statistiku par:
- darba ņēmēju skaitu,
- pirmo darba vietu, kurā darba ņēmējs sācis darbu tās teritorijā gada laikā.
Statistikā ir šāda informācija:
- pilsonība,
- dzimums,
- vecums,
- darbības joma vai arodgrupa,
- reģions.
2. Dalībvalstis ievāc statistikas datus vienu reizi gadā no dažādiem avotiem, kas parasti ir tām pieejami, jo īpaši no sociālās nodrošinājuma datiem, skaitīšanas datiem, darba devēju sniegtajiem statistikas datiem vai no datiem par uzturēšanās vai darba atļaujām.
2. pants
1. Kad regula stājas spēkā, dalībvalstis iesniedz Komisijai visus pieejamos datus attiecībā uz informāciju, kas minēta 1. panta 1. punktā.
Vēlākais piecus gadus pēc regulas stāšanās spēkā dalībvalstis iesniedz Komisijai visus datus attiecībā uz informāciju, kas minēta 1. panta 1. punktā.
2. Iesniedzot datus Komisijai, dalībvalstis norāda izmantotos avotus.
3. pants
1. Īstenojot šo regulu, dalībvalstis cieši sadarbojas ar Komisiju.
2. Dalībvalstis informē Komisiju ne vēlāk kā katra gada 31. martā par darbu, kas veikts, piemērojot 2. panta 1. punkta otro daļu.
Komisija sniedz ziņojumu Padomei, pamatojoties uz saņemto informāciju.
4. pants
Šī regula stājas spēkā mēneša pirmajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 9. februārī

Labels: 12
9